stanford-oval/wikipedia huggingface dataset:
נבחרת סרביה ומונטנגרו בכדורסל
היסטוריה

לאחר התפרקות יוגוסלביה בשנים 1991–1992, פורקה נבחרת הכדורסל המקורית של יוגוסלביה. בוסניה והרצגובינה (נבחרת בוסניה והרצגובינה), קרואטיה (נבחרת קרואטיה), מקדוניה הצפונית (נבחרת מקדוניה הצפונית) וסלובניה (נבחרת סלובניה) הקימו נבחרות בכירות משלהן, וגם יוגוסלביה, שנותרה קטנה יותר (נודעה במקור בשם הרפובליקה הפדרלית של יוגוסלביה, ומאוחר יותר כסרביה ומונטנגרו), הקימה נבחרת בכירה משלה.
הנבחרת נקראה במקור "נבחרת יוגוסלביה בכדורסל" מ-1992 עד 2003, על שם המדינה באותה תקופה. בשנת 2003, לאחר ששם המדינה שונה מיוגוסלביה לסרביה ומונטנגרו, שונה שמה של הנבחרת ל"נבחרת סרביה ומונטנגרו בכדורסל". לאחר שסרביה ומונטנגרו התפלגו ב-2006, והפכו למדינות העצמאיות סרביה ומונטנגרו, כל אחת מהן הקימה את הנבחרות היורשות שלה (נבחרת סרביה ונבחרת מונטנגרו). ההופעה הראשונה של נבחרת סרביה בתחרות גדולה של פיב"א הייתה ביורובאסקט 2007, בעוד ההופעה הראשונה של נבחרת מונטנגרו בטורניר גדול של פיב"א הייתה ביורובאסקט 2011.
היסטוריה > שמות

נבחרת הרפובליקה הפדרלית של יוגוסלביה בכדורסל: 1992–2003
נבחרת סרביה ומונטנגרו בכדורסל: 2003–2006
סיכום תחרויות > המשחקים האולימפיים

| נבחרת סרביה ומונטנגרו במשחקים האולימפיים> שנה | נבחרת סרביה ומונטנגרו במשחקים האולימפיים> מקום | נבחרת סרביה ומונטנגרו במשחקים האולימפיים> מש' | נבחרת סרביה ומונטנגרו במשחקים האולימפיים> נ' | נבחרת סרביה ומונטנגרו במשחקים האולימפיים> ה' |
| --- | --- | --- | --- | --- |
1936 עד 1988: חלק מיוגוסלביה
ספרד ברצלונה 1992: הושעתה
| ארצות הברית אטלנטה 1996 |  | 8 | 7 | 1 |
| אוסטרליה סידני 2000 | 6 | 7 | 4 | 3 |
| יוון אתונה 2004 | 11 | 6 | 2 | 4 |
| סך הכול | 3/4 | 21 | 13 | 8 |
סיכום תחרויות > גביע העולם

| נבחרת סרביה ומונטנגרו בגביע העולם> שנה | נבחרת סרביה ומונטנגרו בגביע העולם> מקום | נבחרת סרביה ומונטנגרו בגביע העולם> מש' | נבחרת סרביה ומונטנגרו בגביע העולם> נ' | נבחרת סרביה ומונטנגרו בגביע העולם> ה' |
| --- | --- | --- | --- | --- |
1950 עד 1990: חלק מיוגוסלביה
קנדה 1994: הושעתה
| יוון 1998 |  | 9 | 8 | 1 |
| ארצות הברית 2002 |  | 9 | 7 | 2 |
| יפן 2006 | 11 | 6 | 2 | 4 |
| סך הכול | 3/4 | 24 | 17 | 7 |
תארים > תארים אישיים

MVP של גביע העולם
דיאן בודירוגה – 1998
חמישיית הטורניר של גביע העולם
דיאן בודירוגה – 1998
ז'ליקו רבראצ'ה – 1998
פרדראג סטויאקוביץ' – 2002
MVP של אליפות אירופה
אלכסנדר ג'ורג'ביץ' – 1997
פרדראג סטויאקוביץ' – 2001
חמישיית הטורניר של אליפות אירופה
ולאדה דיבאץ – 1995
אלכסנדר ג'ורג'ביץ' – 1997
ז'ליקו רבראצ'ה – 1997
דיאן בודירוגה – 1997, 1999
פרדראג סטויאקוביץ' – 2001
נבחרות קודמות ויורשות

יוגוסלביה (נבחרת קודמת)
סרביה (נבחרת יורשת)
מונטנגרו (נבחרת ממשיכה)
קוסובו (נבחרת ממשיכה)
נייט לינהארט

| --- | --- |

 לידה:  14 בנובמבר 1986 (בן 37) גהאנה שבארצות הברית
 עמדה:  סמול פורוורד
 גובה:  2.01 מטר
 מכללה:  אקרון זיפס
 דראפט:  לא נבחר, 2009
 קבוצות כשחקן
 2009 - 2010   2010 - 2011   2011 - 2013   2013 - 2014   2014 - 2015   2015 - 2016 2016 - 2018   2018 - 2019   2019   2019 -:  רפאייזן פנתרס פורסטנפלד   ארי בייהוקס   TBB טרייר   רייר ונציה   מכבי תל אביב   סרגוסה באסקט ביירוית   ספירו שרלרואה   טלקום בון   הפועל באר שבע
נייט לינהארט (באנגלית: Nate Linhart; נולד ב-14 בנובמבר 1986 באוהיו שבארצות הברית) הוא כדורסלן אמריקאי המשחק בקבוצת הפועל באר שבע.
קריירה

אחרי ששיחק כדורסל בתיכון בו למד, לינהארט שיחק 4 עונות בכדורסל מכללות באוניברסיטת אקרון עם קבוצת אקרון זיפס.
לינהארט לא נבחר בדראפט ה-NBA של שנת 2009. בעונת 2009-10, חתם ברפאייזן פנתרס פורסטנפלד מליגת הכדורסל האוסטרית. בעונת 2010-11, הוא חתם בארי בייהוקס מליגת הפיתוח של ה-NBA. בשנים 2011-2013 שיחק ב-TBB טרייר מליגת העל הגרמנית. ביולי 2013, חתם ברייר ונציה מליגת העל האיטלקית.
באוגוסט 2014, חתם לינהארט לעונה עם אופציה לעוד שנתיים במכבי תל אביב. 
בתום העונה שוחרר לינהארט ממכבי תל אביב וחתם בסרגוסה באסקט מהליגה הספרדית.
מרי שייל

| --- | --- |

 לידה:  1825 אירלנד 
 פטירה:  1869 (בגיל 44 בערך) 
 מדינה:  הממלכה המאוחדת 
 שפות היצירה:  אנגלית
 תחום כתיבה:  יומן מסע
 נושאי כתיבה:  איראן תחת שלטון קאג'אר, מנהגים ואורחות חיים
 בן זוג:  סר ג'סטין שיל
 צאצאים:  Laura Mary Sheil 
 
ליידי מרי שייל (באנגלית: Lady Mary Sheil;‏ 1825–1869) הייתה אישה בריטית, שערכה מסע לפרס במשך כ-4 שנים, וכתבה על הנעשה בפרס בתקופת הבאב.
היא הייתה מהנשים האירופאיות הראשונות שנסעו לסקר את הנעשה בפרס באותן השנים ומהנשים הראשונות שפרסמו ספר נסיעות.
ביוגרפיה

מרי ליאונורה וולף נולדה למשפחה קתולית משגשגת באירלנד. שייל היא בתו של סטיבן וולף (אנ'), הברון הראשי של הממלכה האירית. מרי נישאה לסגן–קולונל (לימים סר) ג'סטין שייל (אנ') בשנת 1849.היא נסעה עמו לפרס שם שימש בחמישייה הבריטית מאז 1836. הוא היה שר משנת 1844 עד 1853, והיה חלק משורת קצינים שנשלחו על מנת לאמן את הצבא הפרסי. הוא היה מבוגר ממנה ב-22 שנים וכבר שהה בפרס במשימות שונות והפך לאדם מומחה בתחום שהיה יעיל בפרס עבור הבריטים. ליידי שייל פרסמה את "Glimpses of Life and Maners" בפרס בשנת 1856, והוא יומן הנסיעות שלה שהפך לספר הנסיעות הראשון שנכתב על ידי אישה.
ליידי שייל גרה בטהראן בין השנים 1849–1852, במסגרת עבודה של בעלה. היא הייתה מרותקת לגבולות החיים הדיפלומטיים. היא למדה פרסית כדי שתוכל לתקשר עם האנשים ולהעמיק ולהבין את המנהגים והמסורת המקומית.
מרי לא הייתה מטיילת טיפוסית אך נסיבות חייה אילצו אותה לנסוע. בהמשך מסעה היא קודמה לתפקידים דיפלומטיים גבוהים.
מרי שייל היא סופרת הנסיעות האירופית הראשונה שנסעה וחיה בפרס. היא חלק מקבוצה של מטיילות לפרס, ויומן הנסיעות שלה הוא בעל חשיבות היסטורית רבה.
המקומות שהיא ביקרה בהם היו מקומות שמעט מאוד גברים העזו להיכנס אליהם, אלא אם כן חיילים חמושים צעדו מאחוריהם. במסגרת המסע שלה לפרס היא לקחה סיכונים רבים וסיכנה את חייה.
לג'סטין ולמרי שייל נולדו עשרה ילדים, שלושה מתוכם נולדו במהלך המסע לפרס ובחזרה. אחד מילדיהם הוא הפוליטיקאי אדוארד שייל (אנ').
בספר "Travellers to the Middle East from Burckhardt to Thesiger: An Anthology", ישנו כרך המתאר את המסע שלה כאישה לפרס.
מרי קבורה בבית קברות בדבלין, רחוק מבעלה שנקבר במקום אחר שנתיים מאוחר יותר.
Glimpses of Life and Maners

ספרה של ליידי שייל נסמך לרוב על מידע שנאסף דרך בעלה, דרך שליחים בריטים בטהראן ומראיונותיה עם הנשים בהן פגשה בחצר השאה.
הספר שכתבה הוא יומן שקיימה במהלך שהותה בפרס בין השנים 1849–1852.הספר ידוע זה מכבר בתרומת להבנת החברה הפרסית באותן שנים סוערות. ליידי שייל מצאה את עצמה מתגוררת בטהראן בתקופות יוצאות דופן, ותיעודי הנסיעות שלה מכילים כמה מהאזכורים המפורסמים המוקדמים ביותר לאירועים סביב הולדתה של אמונת הבאב, כולל תיאור על מות הקדושים שלו.
היא גם מתארת בצורה נוקבת ואוהדת את הטרגדיה סביב מותה של טהארהאשר נרצחה בשל אמונתה הדתית. סופר על טאהרה כי בעת הכינוס הבאבי בבדשת הסירה את הרעלה בפני קהל גברים, ובכך למעשה ביטאה את היפרדות הדת הבאבית מהאסלאם.מעשה זה עורר מחלוקת רבה אפילו בתוך הקהילה הבאבית והבאב כינה אותה "טהורה" כדי להראות את תמיכתו בה. עד מהרה נעצרה והוכנסה למעצר בית בטהראן. באמצע 1852 היא הוצאה להורג בסתר בגלל אמונתה. היא נחשבת על ידי הבהאאים והבאאים האזלים לדוגמה לאומץ במאבק למען זכויות נשים.
מרי שייל מציינת כי היכולת לראות את האירועים וההתנהלות בחצר השאה  עזרה לה להבין את מצבן של הנשים באזור. בנוסף היא נעזרה בבעלה על מנת להצליח לסקור נושאים רבים שלא היו נגישים לחקירה נשית באותן השנים בפרס.
בספרה, מתארת ליידי שייל את הבאביזם, ומתארת את אי השקט החברתי והדתי החריף בפרס במסגרת מחאות שערכו קבוצות שונות.
אחד מהאירועים הבולטים בספר הוא ניסיון ההתנקשות הכושל בחיי נאסר א-דין שאה קאג'אר בידי כמה מאמינים באבים ב-1852, מעשה שהחריף את האיבה בין השלטון ובין הדת הבאבית.
הספר כולל נספח של הערות מאת בעלה של ליידי שיל, סר ג'סטין שיל.
ראו גם

הדת הבהאאית
באביזם
שאה
נאסר א-דין שאה קאג'אר
לקריאה נוספת

.Hussein M. and Mollanazar Zeinab A. 2017. The Scientific Research Journal of Translation Studies
(Farid.P. (2018). The First Female, European Travel Writer To Persia: Lady Mary Leonora Sheil (1825-1869
Geoffrey P. (2009). Nash. Travellers to the Middle East from Burckhardt to Thesige
הערות שוליים

↑  Farah Ghaderi, Reading Glimpses of Life and Manners: A Textual Practice, google scholar, ‏25/7/2012.
1 2 3  The First Female, European Travel Writer To Persia: Lady Mary Leonora Sheil (1825-1869), The Iranian, ‏2018-11-14 (באנגלית)
1 2 3 4  Brendan Mc Namara, Lady Mary, Connections, ‏2011-03-04 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי שייל".
מרי שלי (סרט)

| --- | --- |

כרזת הסרט
 בימוי:  הייפא אל-מנסור
 הופק בידי:  איימי בייר רות קואדי דייוויד גרומבץ' אלן מולוני
 תסריט:  אמה ג'נסן
 עריכה:  Alex Mackie 
 שחקנים ראשיים:  אל פנינג דאגלס בות' בל פאולי בן הארדי טום סטארידג' מייזי ויליאמס סטיבן דיליין ג'ואן פרוגט
 מוזיקה:  אמיליה וורנר
 צילום:  דייוויד אונגרו
 מדינה:  אוסטרליה אוסטרליה הממלכה המאוחדת הממלכה המאוחדת אירלנד אירלנד ארצות הברית ארצות הברית לוקסמבורג לוקסמבורג
 חברת הפקה:  HanWay Films BFI Parallel Films Gidden Media Irish Film Board Film Fund Luxembourg Head Gear Films Metrol Technology Juliette Films Ralifish Films
 חברה מפיצה:  Curzon Artificial Eye IFC Films
 שיטת הפצה:  וידאו על פי דרישה 
 הקרנת בכורה:  9 בספטמבר 2017 (TIFF)  ארצות הברית 25 במאי 2018  הממלכה המאוחדת 6 ביולי 2018
 משך הקרנה:  120 דק' 
 שפת הסרט:  אנגלית 
 סוגה:  סרט רומנטי, סרט דרמה, היסטוריה בדיונית, סרט ביוגרפי 
 הכנסות:  1.9 מיליון דולר
 הכנסות באתר מוג'ו:   maryshelley
 אתר רשמי
 דף הסרט ב־IMDb
 
מרי שלי (באנגלית: Mary Shelley) הוא סרט דרמה תקופתית רומנטית משנת 2017 בבימויה של הייפא אל-מנסור לפי תסריט של אמה ג'נסן. העלילה מתארת את אהבתה הראשונה של מרי שלי ומערכת היחסים הרומנטית שלה עם המשורר פרסי ביש שלי, שהיווה השראה לספרה "פרנקנשטיין, או פרומתאוס המודרני". בהפקה שהיא קופרודוקציה בינלאומית מככבת אל פנינג בדמותה של מרי שלי, ולצדה מופיעים בתפקידי משנה מייזי ויליאמס, דאגלס בות', בל פאולי ובן הארדי.
הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. בארצות הברית יצא הסרט לאקרנים ב-25 במאי 2018 בהפצת IFC Films, ובבריטניה יצא ב-6 ביולי 2018 בהפצת Curzon Artificial Eye.
תקציר עלילה

הסרט מתאר את סיפור אהבתה הראשונה של הסופרת מרי שלי ומערכת היחסים שלה עם המשורר פרסי ביש שלי, וסיפור כתיבתו של הרומן "פרנקנשטיין".
צוות השחקנים

אל פנינג – מרי שלי
דאגלס בות' – פרסי ביש שלי
טום סטארידג' – לורד ביירון
בל פאולי – קלייר קליירמונט
סטיבן דיליין – ויליאם גודווין
בן הרדי – ג'ון ויליאם פולידורי
מייזי ויליאמס – איזבל בקסטר
ג'ואן פרוגט – מרי ג'יין קליירמונט
דרק רידל – ויליאם בקסטר
יו או'קונור – סמואל טיילור קולרידג'
הפקה

השם המקורי של הסרט "מרי שלי" היה "A Storm In the Stars" והוא שונה בינואר 2017. הסרט מבוסס על תסריט מקורי שכתבה התסריטאית האוסטרלית אמה ג'נסן. היא קיבלה מימון לכתיבת התסריט מ-Screen NSW ו-Screen Australia. הסוכנים שלה בארצות הברית מכרו את התסריט למפיקה איימי בייר. ב-28 בפברואר 2014 נבחרה הייפא אל-מנסור לביים את הסרט.
ב-30 ביולי 2014 לוהקה אל פנינג לגלם את דמותה של מרי שלי. כוכבת הסרט "יומנה של נערה מתבגרת" בל פאולי צורפה לצוות השחקנים ב-20 במרץ 2015 לשחק בתפקיד קלייר קליירמונט, אחותה החורגת של מרי. ב-8 במאי 2015 לוהק דאגלס בות' לתפקיד פרסי שלי, וחברת HanWay Films שותפה בהפקה. ב-19 בפברואר 2016 הצטרף בן הרדי לצוות השחקנים. ב-2 במרץ 2016 הצטרפו גם השחקנים טום סטארידג', מייזי ויליאמס, סטיבן דיליין וג'ואן פרוגט.
שלב הצילומים החל ב-20 בפברואר 2016 בדבלין שבאירלנד. ב-7 במרץ הועברה ההפקה ללוקסמבורג.
יציאה לאקרנים

הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. זמן קצר אחר כך קיבלו IFC Films ו-Curzon Artificial Eye את זכויות ההפצה בארצות הברית ובבריטניה. ב-28 באפריל 2018 הוקרן הסרט לראשונה בארצות הברית בפסטיבל הסרטים טרייבקה.
ב-25 במאי 2018 יצא הסרט לאקרנים בארצות הברית, וב-6 ביולי 2018 בבריטניה.
מתיו הלם

מתיו "מאט" הלם (באנגלית: Matthew "Matt" Helm, נולד ב-9 בדצמבר 1980) הוא קופץ למים אוסטרלי. הוא אלוף עולם ובעל שתי מדליות (מדליית כסף ומדליית ארד) אולימפיות בקפיצה למים.
ביוגרפיה

הלם נולד בבורק בניו סאות' ויילס.
באולימפיאדת סידני (2000) סיים הלם במקום חמישי בתחרות קפיצה סינכרונית ממקפצה של 10 מטר ביחד עם רוברט ניוברי (333.24 נקודות) ובמקום שמיני בתחרות קפיצה ממקפצה של 10 מטר (618.24 נקודות).
באליפות העולם בשחייה שנערכה בפוקואוקה, יפן 2001 זכה הלם במדליית ארד בתחרות קפיצה למים ממקפצה של 10 מטר (670.23 נקודות), אחרי טיאן ליאנג מסין (688.77 נקודות) ואלכסנדר דפאטי מקנדה (670.95 נקודות).
במשחקי חבר העמים שנערכו במנצ'סטר, אנגליה 2002 סיים הלם במקום חמישי בתחרות קפיצה למים ממקפצה של 10 מטר (670.53 נקודות) ובמקום שביעי בקפיצה ממקפצה של 3 מטר (604.89 נקודות).
ביוגרפיה > אלוף עולם

באליפות העולם בשחייה שנערכה בברצלונה, ספרד 2003 זכה הלם במדליית זהב בתחרות קפיצה למים בקפיצה סינכרונית ממקפצה של 10 מטר ביחד עם ניוברי
(384.60 נקודות) לפני רומן וולודקוב ואנטון זכרוב מאוקראינה (372.60 נקודות) וטיאן ליאנג והו ג'יאה מסין (367.14 נקודות) ובמדליית כסף בקפיצה ממקפצה של 10 מטר (697.74 נקודות) אחרי דפאטי (716.91 נקודות) וטיאן ליאנג (696.06 נקודות).
ביוגרפיה > סגן אלוף אולימפי

באולימפיאדת אתונה (2004) זכה הלם בשתי מדליות, כסף וארד. מדליית כסף בתחרות קפיצה למים בקפיצה ממקפצה של 10 מטר (730.56 נקודות) אחרי הו ג'יאה מסין (748.08 נקודות) ולפני טיאן ליאנג (729.66 נקודות). הוא סיים במקום הראשון לאחר שלב חצי הגמר. מדליית ארד בקפיצה סינכרונית ממקפצה של 10 מטר ביחד עם ניוברי (366.84 נקודות), אחרי סין (383.88 נקודות) ובריטניה (371.52 נקודות).
במשחקי חבר העמים שנערכו במלבורן 2006 זכה הלם בשתי מדליות זהב בתחרות קפיצה למים ממקפצה של 10 מטר (1085.60 נקודות) ובקפיצה סינכרונית ממקפצה של 10 מטר (440.58 נקודות).
באולימפיאדת בייג'ינג (2008) סיים הלם במקום רביעי בתחרות קפיצה סינכרונית ממקפצה של 10 מטר ביחד עם ניוברי (444.84 נקודות) ובמקום שישי בתחרות קפיצה ממקפצה של 10 מטר (467.70 נקודות).
חייו האישיים

הלם היה בין ההומוסקסואלים הגלויים הבודדים בקרב הספורטאים הגברים שהשתתפו באולימפיאדות סידני אתונה ובייג'ינג, אך עובדה זו לא פורסמה.
הערות שוליים

↑  ראו כאן
↑  ראו כאן
↑  OUT 2000 OLYMPIANS, Outsports.com.
↑  Jim Buzinski, These Aren't the Gay Games, Only 11 Competing in Athens Are Publicly Out, Outsports.com, 11.8.2004.
↑  Paul Majendie, 10,500 athletes, and only 10 of them gay, The Age, 18.8.2008.
נייט מילר

| --- | --- |
אין תמונה חופשית
 לידה:  12 באוגוסט 1987 ספרינגפילד, ארצות הברית 
 פטירה:  4 ביוני 2022 (בגיל 34) 
 עמדה:  קלע 
 גובה:  1.93 מטרים
 מכללה:  אוניברסיטת קרוליינה הצפונית בווילמינגטון (2005–2006)   אוניברסיטת המדינה של באולינג גרין (2006–2009)
 דראפט:  לא נבחר, 2009
 קבוצות כשחקן
 2009–2010 2011–2012 2012 2013–2015 2015–2016 2016–2017 2017–2018 2018–2019:  הפועל מגידו מכבי באר יעקב פנטרס דה אגואסקליינטס עירוני נהריה מכבי עירוני רמת גן אולסן מוביס פובוס איצ'ון לנד אלפנטס סיאול סמסונג ת'אנדרס
 הישגים כשחקן
 אליפות הליגה הלאומית בכדורסל (2014)  שחקן ההגנה של הליגה הקוריאנית (2017)
 
נייתן למאר מילר ג'וניור (באנגלית: Nathan Lamar Miller Junior;‏ 12 באוגוסט 1987 – 4 ביוני 2022) היה כדורסלן אמריקאי ששיחק בעמדות הרכז והקלע.
מילר הגיע לישראל בשנת 2010 והחל לשחק בהפועל מגידו מהליגה הלאומית. בעונה שלאחר מכן הוא עבר למכבי באר יעקב, איתה העפיל לגמר הליגה הלאומית, שם הפסידה להפועל תל אביב.
לאחר מכן שיחק בפנטרס דה אגואסקליינטס מליגת העל המקסיקנית בכדורסל.
לאחר מכן חזר לישראל ושיחק בעירוני נהריה (אותה הוביל לעליית ליגה ושימש כקפטן הקבוצה כששיחקה בליגת העל) ועירוני רמת גן.
את שלוש העונות הבאות הוא שיחק בקוריאה הדרומית בקבוצת סיאול סמסונג ת'אנדרס (Seoul Samsung Thunders) מליגת הכדורסל הקוריאנית. מילר פרש בשנת 2019.
מילר נפטר ב-4 ביוני 2022, בגיל 34, מהתקף אסתמה.
הערות שוליים

↑  אור שקדי‏, נייט מילר, כוכב הליגה הלאומית לשעבר, הלך לעולמו בגיל 34, באתר וואלה, 4 ביוני 2022
↑  טרגי: נייט מילר הלך לעולמו בגיל 34, באתר ערוץ הספורט, 4 ביוני 2022
↑  עצוב: נייט מילר הלך לעולמו בגיל 34 בלבד, באתר ynet, 4 ביוני 2022
נייט טריין ליין

| --- | --- |

נייט טריין ליין, 1962
 לידה:  16 באפריל 1927 אוסטין, ארצות הברית 
 פטירה:  29 בינואר 2002 (בגיל 74) אוסטין, ארצות הברית 
 לאום:  אמריקאי
 עמדה:  מגן פינה
 גובה:  1.85 מטר
 משקל:  88 קילוגרם
 מספר:  81
 מכללה:  WNCC
 דראפט:  דראפט ה-NFL‏ 1952,   מספר לא נבחר
 היכל התהילה:  1974 (פוטבול מקצועני)
 קבוצות כשחקן
 1952 - 1953 1954 - 1959 1960 - 1965:  לוס אנג'לס ראמס שיקגו קרדינלס דטרויט ליונס
 הישגים כשחקן
 בחירה לפרו בול – 7 פעמים (1954–1956, 1958, 1960–1962)  בחירה לאול-פרו - 7 פעמים (1956–1957, 1959–1963)  בחירה לנבחרת העשור של שנות החמישים ב-NFL  בחירה לקבוצת השנה ה-50 של ה-NFL  בחירה לקבוצת השנה ה-75 של ה-NFL  בחירה לקבוצת השנה ה-100 של ה-NFL
 
ריצ'רד ליין (Richard Lane‏; 16 באפריל 1927 – 29 בינואר 2002), אשר היה מוכר יותר בכינוי דיק "נייט טריין" ליין (Dick "Night Train" Lane), היה שחקן פוטבול אמריקאי. ליין שיחק בתפקיד מגן פינה (Cornerback) בקבוצות לוס אנג'לס ראמס, שיקגו קרדינלס ודטרויט ליונס לאורך 14 שנות קריירה מקצוענית.
חיים אישיים

ליין היה נשוי שלוש פעמים. הוא התחתן עם אשתו הראשונה, ג'רלדין דנדרידג', באפריל 1951. בני הזוג נפרדו באוגוסט 1962 והתגרשו בינואר 1963. חצי שנה לאחר מכן, הוא נישא לזמרת הג'אז דיינה וושינגטון בטקס שנערך בלאס וגאס. אלו היו הנישואים השישיים עבור וושינגטון והשניים עבור ליין. ב-14 בדצמבר 1963, ליין גילה את וושינגטון מתה בביתם בדטרויט, לאחר שנטלה מנת יתר של גלולות שינה וגלולות לדיאטה על קיבה ריקה. בשנת 1964, ליין התחתן עם מרי קאוזר, אשר בשנת 1955 הייתה לאישה האפרו-אמריקאית הראשונה שהופיעה בפרסומת של קוקה-קולה. נולד להם בן, ריצ'רד לאדימיר ליין, שנולד ב-1965. הנישואים הסתיימו בגירושים לאחר עשר שנים.
ב-1994, ליין עבר מדטרויט חזרה לעיר הולדתו אוסטין, טקסס. בשל ניידות מופחתת כתוצאה מסוכרת ופציעות ברכיים, הוא בילה את השנתיים האחרונות לחייו במתקן לדיור מוגן בצפון אוסטין. הוא נפטר שם מהתקף לב בינואר 2002 בגיל 74. משפחתו האמינה שהוא סבל גם מאנצפלופתיה כרונית טראומטית (CTE) שנגרמה כתוצאה מפציעות הקשורות לקריירה שלו כשחקן פוטבול.
מרי שלי

| --- | --- |

מרי שלי, 1840
 לידה:  30 באוגוסט 1797 סומרס טאון, מידלסקס, ממלכת בריטניה הגדולה 
 פטירה:  1 בפברואר 1851 (בגיל 53) Chester Square, St George Hanover Square, הממלכה המאוחדת של בריטניה הגדולה ואירלנד 
 שם לידה:  Mary Wollstonecraft Godwin 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד, הממלכה המאוחדת 
 מקום קבורה:  כנסיית סנט פיטר, בורנמות 
 שפות היצירה:  אנגלית 
 סוגה:  ספרות מסעות, ספרות גותית, ספרות גותית, ספרות ספקולטיבית 
 זרם ספרותי:  British Romanticism 
 יצירות בולטות:  The Last Man, פרנקנשטיין 
 בן או בת זוג:  פרסי ביש שלי (30 בדצמבר 1816–8 ביולי 1822) 
 צאצאים:  Clara Everina Shelley, פרסי פלורנס שלי, William Shelley, Clara Shelley 
 פרסים והוקרה:  היכל התהילה של המדע הבדיוני והפנטזיה (2004) 
 חתימה:   
 
מַרִי ווּלסֵטוֹנקרַאפט שֶלי (באנגלית: Mary Wollstonecraft Shelley‏; 30 באוגוסט 1797 – 1 בפברואר 1851) הייתה סופרת אנגלייה, שחיברה בין השאר את הרומן "פרנקנשטיין". בתם של הסופרת הפמיניסטית מרי וולסטונקראפט והפילוסוף ויליאם גודווין, ואשתו של המשורר פרסי ביש שלי.
תולדות חייה

מרי וולסטונקראפט גודווין נולדה בסומרס טאון להורים ידועים - אביה היה הפילוסוף ויליאם גודווין ואמה הסופרת הפמיניסטית מרי וולסטונקראפט, מחברת "הצידוק לזכויות נשים". אמה מתה עשרה ימים לאחר לידתה מסיבוך בלידה. מרי ואחותה למחצה פאני נשארו בהשגחת אביה.
ויליאם גודווין התחתן ב-1801 עם מרי ג'יין וייל קליירמונט, וכעבור שנתיים נולד להם בן. מרי ששאפה לעצמאות פיזית ויצירתית, לא הייתה ביחסים טובים עם אמה החורגת.
מרי לא קיבלה חינוך פורמלי, אבל למדה בבית וקראה בשקיקה בספרים מספרייתו הנרחבת של אביה.
התחילה לקרוא את כתבי אמה בגיל 8, והושפעה מהם עמוקות. היא גם אהבה לכתוב ובגיל 10 פרסמה את שירה הראשון.
עקב החיכוכים עם אמה החורגת נשלחה מרי ב-1812 לסקוטלנד, לגור אצל חברו הטוב של אביה.
בסוף אותה שנה, כשחזרה לאנגליה, פגשה לראשונה את המשורר פרסי ביש שלי ואשתו הארייט, בביקורם אצל אביה של מרי. כעבור שנה נפגשו שוב, שלי היה מעריץ של גודווין ותמך בו כלכלית. הוא התארח בבית גודווין, מרי ופרסי נפגשו כמעט כל יום, והתאהבו זה בזה. גודווין רגז על הרומן ואסר על שלי לבוא לביתו. בקיץ 1814 ברחו מרי ופרסי שלי לצרפת, בלווית אחותה החורגת קלייר. בתגובה ניתק האב את הקשר עם בתו.
מרי, פרסי וקלייר טיילו באירופה, אחרי כמה שבועות חזרו ללונדון והתגוררו יחד. ב-1815 מרי ילדה בת שמתה מיד אחרי הלידה, ושנה אחר כך ילדה בן שמת בגיל 3 ממלריה. קלייר הפכה לפילגשו של המשורר לורד ביירון, שהיה חברו הטוב של שלי.
ב-1816 שלי ומרי יחד עם ביירון וחברו הטוב ג'ון פולידורי שהו בז'נבה. תחילתו של הספר "פרנקנשטיין" היה בתחרות שהציע לארבעתם ג'ורג' ביירון, כאשר כל אחד מהם נדרש לחבר סיפור אימה. סיפורה של מרי היה הבסיס לרומן שכתבה מאוחר יותר בעידודו של פרסי, והוא היחיד בין הסיפורים שלהם שהתפרסם.
"פרנקנשטיין" הוא סיפורו של סטודנט גרמני שמפיח חיים באדם שיצר מחלקי גופות, ויוצר מפלצת הגורמת בסופו של דבר לאובדנו.
הספר "פרנקנשטיין, או פרומתאוס המודרני" בשמו המלא יצא לאור ב-1818, והוא נחשב לרומן הראשון בז'אנר המדע הבדיוני.
ב-1816 כשחזרו לאנגליה, קרו שני אירועים שהשפיעו רבות על חייה. פאני, אחותה הגדולה של מרי, התאבדה, וכן התאבדה אשתו של פרסי, הארייט. כשבועיים אחרי מותה של הארייט מרי ופרסי התחתנו, בעידודו של גודווין שחידש את הקשר עם בני הזוג.
ב-1817 פרסמו מרי ופרסי שלי ספר משותף המתעד את מסעותיהם באירופה, בהשראת ספר דומה שפרסמה אמה של מרי. באותה שנה ילדה מרי בת נוספת, שמתה שנה מאוחר יותר. בני הזוג עזבו את אנגליה והתיישבו באיטליה. ב-1819 ילדה את פרסי פלורנס, שהוא היחיד מילדיה שהגיע לבגרות.
מרי התחילה לעבוד על ספרה "מתילדה", הנוגע ליחסיה עם אביה ועם פרסי; ספר זה פורסם ב-1959, 108 שנים אחרי מותה.
ב-1822 חיו מרי ופרסי בלה-ספציה, מרי הרתה אך איבדה את עוברה וכמעט קיפחה גם את חייה. כעבור שבועיים בעלה פרסי ביש שלי טבע במהלך הפלגה קרוב לליבורנו. הטרגדיות הרבות שפקדו את מרי גרמו כנראה לעיסוקה התמידי בנושא המוות. היא גם סבלה מתקופות ארוכות של דיכאון וערעור בריאותה הנפשית.
אחרי מות בעלה, חזרה מרי לאנגליה עם בנה. היא המשיכה לכתוב, אך שאר יצירותיה לא זכו לתהילה לה זכה ספרה הראשון. בנוסף לרומאנים כתבה מאמרים, נובלות, יומני מסע, סיפורים קצרים ושירים. כן ערכה אוספי שירים של בעלה, להם היא כתבה הקדמות והסברים.
מרי שלי מתה בלונדון בגיל 53 מגידול במוחה. היא נקברה בכנסיית סן-פיטר בבורנמות', על אף בקשתה להיקבר לצד שני הוריה בסן-פנקרס בלונדון.
ספריה

פרנקנשטיין (1818)
מתילדה (1820)
ולפרגה (1821)
האדם האחרון (1826)
לדורה (1835)
ספריה > ספריה בעברית

פרנקנשטיין, מאנגלית - שרון פרמינגר, הקדמה והערות - קארן קרבינר, פן, תל אביב, 2005.
פרנקנשטיין, או פרומיתאוס המודרני, עברית - איריס ברעם, אלישר, ירושלים, 1983.
פרנקנשטיין, או, פרומיתיאוס המודרני, בשלושה ספרים, תרגום - יערית בן יעקב, פראג, תל אביב, 2000.
מרובע גותי (ארבעה סיפורים), מאנגלית יונתן דיין, הוצאת מקום לשירה, 2022.
ראו גם

פרסי ביש שלי
לקריאה נוספת

Audrey A. Fisch, Anne K. Mellor, Esther H. Schor, The Other Mary Shelley: Beyond Frankenstein, Oxford University Press, 1993 (הספר בקטלוג ULI)
Sandra M. Gilbert, Susan Gubar, The Madwoman in the Attic: the Woman Writer and the Nineteenth-Century Literary Imagination, Yale University Press, 2000 (הספר בקטלוג ULI)
Julie Ann Carlson, England's First Family of Writers: Mary Wollstonecraft, William Godwin, Mary Shelley, Johns Hopkins University Press, 2007 (הספר בקטלוג ULI)
Charlene E. Bunnell, "All the World's a Stage": Dramatic Sensibility in Mary Shelley's Novels, Routledge, 2013 (הספר בקטלוג ULI)
Charlotte Gordon, Romantic Outlaws: the Extraordinary Lives of Mary Wollstonecraft and Her Daughter Mary Shelley, Random House, 2015 (הספר בקטלוג ULI)
מתי ברודו

| --- | --- |
אין תמונה חופשית
 לידה:  1957 (בן 67 בערך)
 מדינה:  ישראל ישראל
 מקצוע:  איש עסקים, מסעדן
 בת זוג:  רותי ברודו
 
מתי ברודו (נולד בשנת 1957) הוא מסעדן, יזם ואיש עסקים ישראלי, הבעלים של קבוצת המסעדות R2M (המכונה לעיתים "קבוצת הקופי בר") במשותף עם אשתו לשעבר, רותי ברודו. ברודו עוסק גם בתחומי הנדל"ן, ההייטק והקנאביס הרפואי.
ביוגרפיה

מתי ברודו נולד ב-1957, ומגיל צעיר גדל בחו"ל במסגרת שליחות אביו, שעבד באלעל. המשפחה גרה ברומא מספר שנים ועברה לניו יורק.[דרוש מקור] מתי עלה לארץ כדי להתגייס ובמהלך שירותו הצבאי הכיר את אשתו, רותי ברודו. ב-1984 נסע חזרה לניו יורק להשלים את לימודיו, והחל לעבוד בוול סטריט.